उच्च शिक्षा मंत्री पवैया ने 57 लाख रुपए के कामों की आधारशिला रखी
प्रशासनिक रिपोर्टर| ग्वालियर
उच्च शिक्षा मंत्री जयभान सिंह पवैया व महापौर विवेक नारायण शेजवलकर ने रविवार को वार्ड 16 व 17 में 57 लाख के कामों की आधारशिला रखी। बिरला नगर पुल से रेलवे लाइन तक नाला निर्माण, बिरला नगर सब्जी मंडी रोड का सीसी निर्माण एवं चंदनपुरा एवं कांचमिल क्षेत्र में नाला निर्माण का शिलान्यास किया। कांचमिल मुख्य रोड के भूमिपूजन पर उच्च शिक्षा मंत्री ने कहा कि जनसंवाद यात्रा के दौरान आई एक-एक समस्या का निराकरण किया जाएगा।
इस दौरान महापौर ने स्वच्छता पर बोलते हुए कहा कि शहर की आबादी 12 लाख है जबकि सफाई कर्मी 3 हजार हैं। सफाई व्यवस्था बरकरार रहे, इसके लिए प्रत्येक नागरिक की जिम्मेदारी बनती है कि वह सफाई में सहयोग करें। कार्यक्रम में विशिष्ट अतिथि क्षेत्रीय पार्षद अनीता जगराम सिंह, पार्षद राजकुमारी संतोष भारती, पार्षद दयाराम पाल आदि मौजूद रहे।
hin_Deva mai_Deva hin_Deva hin_Deva